LIETUVIŲ KALBOS LYGIO NUSTATYMO TESTŲ MOKYKLINIO AMŽIAUS ASMENIMS (A1-A2, A2-B1, B1-B2, C1) SUKŪRIMO PASLAUGOS: 2 DALIS – LIETUVIŲ KALBOS C1 LYGIO NUSTATYMO TESTO (1 VNT. IR 5 VNT. KALBĖJIMO DALIES UŽDUOČIŲ KOMPLEKTŲ) SUKŪRIMO PASLAUGOS

1. Paslaugų apibūdinimas ir apimtis

1.1. [bookmark: _Hlk186448935][bookmark: _Hlk186448249]Paslaugų tiekėjas, naudodamasis savo paties ar savo specialistų (toliau – Tiekėjas) asmeniniais kūrybiniais gebėjimais, turi parengti originalaus turinio 10–13 metų asmenims skirtus A1–A2 lygio testus (2 vnt. ir 10 vnt. kalbėjimo dalies užduočių komplektų) bei 14–17 metų asmenims skirtus A1–A2 (2 vnt. ir 10 vnt. kalbėjimo dalies užduočių komplektų), A2–B1 (2 vnt. ir 10 vnt. kalbėjimo dalies užduočių komplektų), B1–B2 (2 vnt. ir 10 vnt. kalbėjimo dalies užduočių komplektų) ir C1 lygio testus (1 vnt. ir 5 vnt. kalbėjimo dalies užduočių komplektų), atitinkančius šioje techninėje specifikacijoje nustatytus reikalavimus (toliau – Užduotys), ir perduoti Užduotis ir intelektinės nuosavybės teises į jas Nacionalinei švietimo agentūrai (toliau – Pirkėjas).
1.2. Sutarties vykdymo metu Pirkėjo atstovai teikia Užduotims parengti būtiną informaciją, duomenis bei pastabas ir siūlymus dėl šioje techninėje specifikacijoje nurodytų Tiekėjo rengiamų Užduočių. Tiekėjas, įvertinęs/-ę Pirkėjo atstovų teikiamą informaciją, pastabas ir siūlymus, privalo į juos atsižvelgti ir pritaikyti rengdamas/-i Užduotis. Jei nesutinkama su Pirkėjo įgaliotų atstovų pateiktomis pastabomis bei pasiūlymais, Pirkėjui e.paštu turi būti pateikiamas paaiškinimas, kuriame turi būti nurodytos argumentuotos nesutikimo koreguoti Užduotį (-is) priežastys. Pirkėjas pasilieka teisę į šiame punkte nurodytus jam pateiktus paaiškinimus neatsižvelgti, jei paaiškinimai yra neargumentuoti. 
1.3. Tiekėjas paslaugų teikimo tikslais privalo be papildomo mokesčio bendradarbiauti su Pirkėju ir rengiamas Užduotis suderinti su Pirkėjo įgaliotais atstovais, o gavęs/-ę pastabų / siūlymų rengiamoms Užduotims, per šalių suderintą protingą terminą rengiamus dokumentus pakoreguoti ir pateikti pakartotiniam derinimui Pirkėjui.
1.4. Tiekėjas privalo be papildomo mokesčio raštu (e.paštu) ir (arba) žodžiu (telefonu) konsultuoti (teikti paaiškinimus) Pirkėją dėl parengtų Užduočių atitikimo lietuvių kalbos lygio nustatymo modeliams, Užduotyse pateikiamų klausimų formuluočių, Užduočių vertinimo instrukcijoje pateiktų atsakymų.
1.5. Tiekėjas privalo užtikrinti konfidencialumą visą sutarties vykdymo laikotarpį bei neribotą laiką po jo. Tiekėjas neturi teisės viešinti ar kitokiu būdu atskleisti ar perduoti tretiesiems asmenims, išskyrus šiame punkte numatytą atvejį, sutarties vykdymo metu sužinotos ar jam perduotos informacijos ir (ar) duomenų, taip pat neturi teisės sutarties vykdymui gautą informaciją ir (ar) duomenis naudoti asmeniniams ar trečiųjų asmenų poreikiams. Visa Pirkėjo Tiekėjui suteikta informacija ir (ar) duomenys ar vykdant paslaugų sutartį sužinota informacija ir (ar) duomenys laikomi konfidencialiais. Šiame punkte numatyti konfidencialumo įsipareigojimai netaikomi sutarties vykdymo metu sužinotą informaciją ir (ar) duomenis atskleidžiant, kai jos atskleidimo pareiga numatyta Lietuvos Respublikos teisės aktuose.
          1.6. Už tekstinės, vaizdinės ir garsinės medžiagos tinkamą panaudojimą nepažeidžiant autorių teisių atsako Paslaugų teikėjas. Visi sutarties vykdymo metu atsiradę paslaugos teikimo rezultatai ir su jais susijusios teisės, įgytos vykdant sutartį, įskaitant visas Lietuvos Respublikos autorių teisių ir gretutinių teisių įstatymo 15 straipsnyje autorių turtines ir kitas intelektinės ar pramoninės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, kuria Pirkėjas gali naudotis įstatymų nustatyta tvarka. Be išankstinio raštiško Pirkėjo sutikimo Paslaugų teikėjas negali publikuoti straipsnių apie paslaugas ar atskleisti iš Pirkėjo gautos informacijos. Paslaugų teikėjas garantuoja nuostolių atlyginimą Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Užsakovo kaltės. 
           1.7. Teikiant paslaugas, nenumatoma apribojimų, kurie turėtų neigiamą poveikį lygių galimybių ir nediskriminavimo lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, negalios, lytinės orientacijos, etninės priklausomybės ar kitais pagrindais principui įgyvendinti.
1.8. Vykdomas žaliasis pirkimas vadovaujantis Aplinkos ministro įsakymu Nr. D1-401 patvirtintu „Aplinkos apsaugos kriterijų taikymo, vykdant žaliuosius pirkimus, tvarkos aprašas“ 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. 

				
	                               2. Reikalavimai Užduotims ir jų rengimui
3.1. Užduotys turi būti parengtos vadovaujantis projekte „Įvairiais būdais įgytų kompetencijų ir kvalifikacijų vertinimo ir pripažinimo sistemos tobulinimas“ Nr. 09.4.1-ESFA-V-734-02-0001 sukurtais lietuvių kalbos lygio nustatymo modeliais (šie, atsižvelgiant į elektroninio testavimo specifiką, gali būti Tiekėjo koreguojami), taip pat Bendraisiais Europos kalbų mokymosi, mokymo ir vertinimo metmenimis (toliau – BEKM). Parengtos lietuvių kalbos lygio nustatymo užduotys turi atitikti atitinkamą C1 (veiksmingas kalbos vartojimas) lygį, aprašytą BEKM:
3.2. C1 lygio testo sudedamosios dalys ir užduočių aprašymai:
3.2.1. C1 lygio testą, skirtą suaugusiesiems, sudaro keturi sandai: skaitymo ir kalbos vartojimo – 6 užduotys, rašymo – 2 užduotys, klausymo – 3 užduotys; kalbėjimo – 3 užduotys. 
Skaitymo ir kalbos vartojimo sande tekstų supratimas ir kalbos vartojimas tikrinamas 6 užduotimis (40 punktų). 
Pirmos užduoties židinys – esmės ir detalių supratimas, užduoties tipas – įvertinti teiginius (dviejų pasirinkčių: teisingas / neteisingas) ir nurodyti eilutę (-es), kur apie tai rašoma, punktų skaičius – 7 + pvz., tekstų pobūdis – mokslo populiarinimo tekstas, žodžių skaičius – 300–350, tikrinamos kompetencijos – geba detaliai suprasti ilgus sudėtingus tekstus, tiek susijusius su specialybe, tiek nesusijusius, jei sunkesnes vietas gali perskaityti ne kartą (Bendras skaitomų tekstų supratimas, BEKM: 100); geba greitai peržvelgti ilgą ir sudėtingą tekstą ir nustatyti svarbias detales (Skaitymas susipažinimui, BEKM: 101).
Antros užduoties židinys – nuostatų, vertinimų ir intencijų supratimas, poteksčių interpretavimas, užduoties tipas – siejimas: rinkimasis iš trijų (reikia nustatyti, kuriame tekste pasakytos tos pačios mintys kaip ir teiginiuose, kuriuose tekstuose išreiškiamos panašios intencijos ir pan.), punktų skaičius – 7 + pvz., tekstų pobūdis – publicistiniai tekstai: samprotaujama visuomenei svarbia tema, žodžių skaičius – 450–500, tikrinamos kompetencijos – geba detaliai suprasti daugybę ilgų sudėtingų tekstų, su kuriais gali tekti susidurti visuomenėje, profesinėje ar akademinėje veikloje, atpažindamas subtiliausias smulkmenas, taip pat nuostatas ir tiek numanomas, tiek pareikštas nuomones (Skaitymas dėl informacijos ir argumentų, BEKM: 101).
Trečios užduoties židinys – teksto struktūros supratimas, užduoties tipas – tarpų užpildymas (nurodyti vietas, kur turi būti įrašytos išimtos pastraipos), punktų skaičius – 6 + pvz. + trukdis, tekstų pobūdis – asmenine patirtimi pagrįstas pasakojimas, aprašymas ar samprotavimas visuomenei svarbiais klausimais, žodžių skaičius – 450–500, tikrinamos kompetencijos – geba detaliai suprasti ilgus sudėtingus tekstus, tiek susijusius su specialybe, tiek nesusijusius, jei sunkesnes vietas gali perskaityti ne kartą (Bendras skaitomų tekstų supratimas, BEKM: 100); geba detaliai suprasti daugybę ilgų sudėtingų tekstų, su kuriais gali tekti susidurti visuomenėje, profesinėje ar akademinėje veikloje, atpažindamas subtiliausias smulkmenas, taip pat nuostatas ir tiek numanomas, tiek pareikštas nuomones (Skaitymas dėl informacijos ir argumentų, BEKM: 101).
Ketvirtos užduoties židinys – pagal prasmę tinkamų žodžių parinkimas, užduoties tipas – tarpų užpildymo užduotis: rinkimasis iš trijų, punktų skaičius – 7 + pvz., tekstų pobūdis – mokslo populiarinimo tekstai, žodžių skaičius – 200–250, tikrinamos kompetencijos – geba taikyti įvairias strategijas tam, kad suprastų [...] esmę; geba tikrintis supratimą remdamasis konteksto nuorodomis (Reikšminių nuorodų identifikavimas ir išvadų darymas, BEKM: 104); iš didelės kalbinės aprėpties geba pasirinkti tinkamas kalbinės raiškos priemones, kad kalba netrukdytų pasakyti to, ką nori (Bendroji kalbinė aprėptis, BEKM: 148).
Penktos užduoties židinys – pagal prasmę tinkamo žodžio, susijusio su duotuoju, pavartojimas, užduoties tipas – tarpų užpildymo užduotis: tinkamo žodžio, susijusio su duotuoju, įrašymas, punktų skaičius – 6 + pvz., tekstų pobūdis – autobiografijos, kelionių aprašymai, mokslo populiarinimo straipsniai, žodžių skaičius – 180–200, tikrinamos kompetencijos – geba detaliai suprasti ilgus sudėtingus tekstus, tiek susijusius su specialybe, tiek nesusijusius, jei sunkesnes vietas gali perskaityti ne kartą (Bendras skaitomų tekstų supratimas, BEKM: 100).
Šeštos užduoties židinys – pagal prasmę tinkamos duoto žodžio formos pavartojimas (dalyviai, pusdalyviai, padalyviai), užduoties tipas – tarpų užpildymo užduotis: tinkamos duoto žodžio formos įrašymas, punktų skaičius – 7 + pvz., tekstų pobūdis – informacinio pobūdžio tekstai, žodžių skaičius – 200–250, tikrinamos kompetencijos – iš didelės kalbinės aprėpties geba pasirinkti tinkamas kalbinės raiškos priemones (Bendroji kalbinė aprėptis, BEKM: 148).
Rašymo sande rašymo gebėjimai tikrinami 2 užduotimis (už jas galima gauti 20 taškų). 
Pirmos užduoties židinys – išsakyti nuomonę, ją pagrįsti pavyzdžiais, savo patirtimi, įvertinti, patarti, samprotauti, apibendrinti, užduoties tipas – esė bendruomenei svarbiais klausimais. Rašymas pagal nurodymus: rinkimasis iš dviejų, punktų skaičius – 10 taškų, tekstų pobūdis – įvestis – trumpas komentaras, pranešimas, aktuali citata, nuotraukos ir užduoties formuluotėje pateikti nurodymai, žodžių skaičius – 175–200, tikrinamos kompetencijos – geba kurti aiškius, geros struktūros tekstus sudėtingomis temomis, pabrėžti svarbiausius dalykus, išplėtoti ir paremti požiūrį šalutinėmis mintimis, argumentais bei tinkamais pavyzdžiais, užbaigti tinkama išvada (Bendroji rašytinė produkcija, BEKM: 92); geba rašyti aiškiai, gerai komponuodamas dėstyti sudėtingus dalykus, pabrėždamas svarbias pagrindines problemas (Pranešimai ir esė, BEKM: 93); geba išplėtoti ir gana išsamiai paremti požiūrį papildomomis mintimis, argumentais ir tinkamais pavyzdžiais (Pranešimai ir esė, BEKM: 93).
Antros užduoties židinys – suteikti dalykinės informacijos, ją įvertinti ir ja pagrįsti savo kandidatūros tinkamumą, turimų kompetencijų naudingumą, užduoties tipas – motyvacinis laiškas. Rašymas pagal nurodymus: rinkimasis iš dviejų, punktų skaičius – 10 taškų, tekstų pobūdis – įvestis: du skelbimai ir užduoties formuluotėje pateikti nurodymai, iliustracijos, žodžių skaičius – 150–170, tikrinamos kompetencijos – geba rašyti aiškiai ir tiksliai, lanksčiai ir veiksmingai derindamasis prie adresato (Bendroji rašytinė sąveika, BEKM: 115).
Klausymo sandą sudaro 3 užduotys, 20 punktų.
Pirmos užduoties židinys – esmės ir detalių supratimas, užduoties tipas – įvertinti teiginius (dviejų pasirinkčių: teisingas / neteisingas), punktų skaičius – 7 + pvz., tekstų pobūdis – interviu / Radijo ar TV laidų pokalbiai visuomeninėmis temomis (ekologija, sportas, sveikata, mityba), žodžių skaičius – skaityti 60–70; klausyti 350–400, tikrinamos kompetencijos – geba suprasti bendrinę sakytinę kalbą, girdimą gyvai ar per radiją, televiziją, žinomomis ir naujomis temomis, su kuriomis paprastai susiduriama asmeniniame, visuomeniniame gyvenime, taip pat mokymosi ar darbo aplinkoje. Trukdyti suprasti gali tik didelis triukšmas, netinkama teksto struktūra ir / ar idiomos (Bendrasis klausomų tekstų supratimas, BEKM: 97).
Antros užduoties židinys – esmės ir detalių supratimas, užduoties tipas – atviri klausimai, punktų skaičius – 6 + pvz., tekstų pobūdis – radijo laida, kurioje be pagrindinio pašnekovo kalbinami ir klausytojai, žodžių skaičius – skaityti 55–65; klausyti 450–500, tikrinamos kompetencijos – geba lengvai suprasti sudėtingą trečiųjų asmenų sąveiką <...> netgi abstrakčiomis, sudėtingomis ir nežinomomis temomis (Gimtakalbių pokalbių supratimas, BEKM: 98); moka iš konteksto ar remdamasis gramatika bei žodynu nustatyti pašnekovo požiūrį, nuotaiką ir intencijas bei numato, kas bus toliau (Reikšminių nuorodų identifikavimas ir išvadų darymas (žodžiu ir raštu), BEKM: 104).
Trečios užduoties židinys – suprasti jausmus, nuomones, vertinimą, potekstę, intenciją, kalbėjimo stilių, užduoties tipas – rinkimasis iš trijų, punktų skaičius – 7 + pvz., tekstų pobūdis – monologas (pranešimai, paskaitos visuomeninėmis temomis): mokslo populiarinimo tekstai, žodžių skaičius – skaityti 130–150, klausyti 550–600, tikrinamos kompetencijos – geba palyginti lengvai sekti daugumą paskaitų, diskusijų ir debatų (Klausymas auditorijoje, BEKM: 98); geba suprasti platų spektrą garso įrašų ar radijo bei televizijos laidų, taip pat ir ne bendrine kalba, ir atpažinti subtiliausius dalykus – <...> tiesiogiai nepasakytas nuostatas <...> (Radijo ir garso įrašų klausymas, BEKM: 99); geba sekti išplėtotą kalbą, net jei ji nėra aiškios struktūros, o ryšiai yra tik numanomi ir  aiškiai nepažymimi (Bendras klausomų tekstų supratimas, BEKM: 97).
Kalbėjimo sando lietuvių kalbos mokėjimo lygis nustatomas pagal atliktį, vadovaujantis kalbėjimo vertinimo skalėmis: pagal visuminę skalę vertina egzaminuotojas (skiria nuo 0 iki 4 taškų), vertintojas vertina pagal analitinę skalę (daugiausia gali skirti 16 taškų). 
Pirmos užduoties židinys – asmeninio pobūdžio informacijos suteikimas, užduoties tipas – asmeninis pokalbis, kalbėjimo pobūdis – kandidato pokalbis su egzaminuotoju: įvestis – asmeninio pobūdžio egzaminuotojo klausimai, trukmė – 2–3 min., tikrinamos kompetencijos – geba reikšti mintis laisvai ir spontaniškai, beveik be pastangų. Turi sukaupęs platų žodyną, todėl užmirštą žodį geba lengvai pakeisti kitu. Retkarčiais matyti, kaip ieško tinkamos raiškos priemonės ar taiko vengimo strategijas; tik abstrakti ir sunki tema gali sutrikdyti natūralią ir sklandžią kalbėjimo tėkmę. (Bendroji sakytinė sąveika, BEKM: 106).
Antros užduoties židinys – apibendrinti pateiktas nuomones, išsakyti savo nuomonę, ją pagrįsti, užduoties tipas – spontaniškas kalbėjimas (monologas), kalbėjimo pobūdis – monologas. Įvestis – trys nuomonės / citatos viena tema, trukmė – 5–6 min., tikrinamos kompetencijos – geba aiškiai, detaliai apibūdinti ir pristatyti sudėtingus dalykus, siedamas potemes, plėtodamas tam tikras mintis ir baigdamas tinkama išvada (Bendroji sakytinė produkcija, BEKM: 89); geba kalbėti laisvai ir spontaniškai, beveik be jokių pastangų. Tik sunki tema gali sutrikdyti natūralią, sklandžią kalbos tėkmę (Kalbėjimo laisvumas, BEKM: 171); geba tiksliai pateikti nuomones ir teiginius pagal tikrumo / netikrumo laipsnį, įsitikinimą / abejonę, galimumą ir t. t. (Tikslumas, BEKM: 171).
Trečios užduoties židinys – apibendrinti diagramų duomenis, nurodyti problemą, išsakyti savo nuomonę, tartis, siūlyti, argumentuoti, užduoties tipas – pokalbis su egzaminuotoju įvesties tema, kalbėjimo pobūdis – įvestis – žodinė ir diagramos, trukmė – 5–6 min., tikrinamos kompetencijos – geba detaliai suprasti, kai kalbama abstrakčiomis ir sudėtingomis specifinio pobūdžio temomis, nesusijusiomis su jo specialybe, tačiau gali prireikti pasitikslinti kai kurias detales, ypač jei tartis yra neįprasta (Gimtakalbio pašnekovo supratimas, BEKM: 107); geba aiškiai išdėstyti problemą ar klausimą aptardamas priežastis ar pasekmes ir pasverdamas skirtingų sprendimo būdų pranašumus bei trūkumus (Tikslingas bendradarbiavimas, BEKM: 111); geba visavertiškai dalyvauti pokalbyje ir kaip klausėjas, ir kaip klausiamasis; geba išskleisti aptariamą temą ir toliau ją plėtoti laisvai, niekieno nepadedamas, nepamesdamas minties, jei yra pertraukiamas (Dalykinis pokalbis ir interviu, BEKM: 114); geba užduoti logiškus klausimus, kad įsitikintų, jog suprato, ką kalbėtojas norėjo pasakyti bei išsiaiškini dviprasmiškus pasakymus (Prašymas paaiškinti, BEKM: 118).
3.2.2. Užduotis turi papildyti vertinimo instrukcijos (jose turi būti aprašyta, už ką, vertinant užduotį, turi būti skiriamas kiekvienas taškas), klausymo įrašai ir iliustracijos. Klausymo įrašai turi būti be trikdžių fone, tekstai įgarsinti taisyklinga kalba, parinkti aiškiai intonuojantys ir artikuliuojantys įgarsintojai, MP3 formatu, ne mažesnio nei 96 kHz diskretizacinio dažnio ir 24 bit gylio garso rezoliucijos, iliustracijose pavaizduoti objektai ir situacijos turi būti aiškios testuojamiesiems, nedviprasmiškos, ryškios, spalvotos, pateiktos TIF arba JPG formatu.




3. Paslaugų suteikimo terminai ir jų rezultato perdavimo-priėmimo tvarka

3.1. Užduočių darbiniai variantai (toliau – Užduoties projektas) docx formatu ir jų priedai (vertinimo instrukcijos, garso įrašai ir iliustracijos) turi būti parengti ir perduoti Pirkėjui šiais terminais: 
3.1.1. C1 lygio testas (1 vnt.) bei 5 kalbėjimo dalies užduočių komplektai – iki 2025 m. gegužės 27 d.
3.2. Paslaugų teikėjas, atsižvelgdamas į Užduoties recenzento ir (ar) Pirkėjo atstovų teikiamas pastabas ir siūlymus, turi koreguoti Užduoties projektą arba teikti argumentuotus paaiškinimus, kodėl neatsižvelgiama į pateiktas pastabas ir siūlymus, per 2 (dvi) darbo dienas nuo jų gavimo. Pakoreguotas Užduoties variantas turi būti galutinai sutvarkytas ir paruoštas suskaitmeninimui.
3.3. Galutiniai užduočių variantai turi būti parengti ir perduoti Pirkėjui šiais terminais: 
3.3.1. C1 lygio testas (1 vnt.) bei 5 kalbėjimo dalies užduočių komplektai – 2025 m. gegužės 31 d.
3.4. Paslaugų suteikimo terminas bendru rašytiniu sutarimu gali būti pratęstas vieną kartą, bet ne ilgiau kaip 30 kalendorinių dienų, jei keičiasi šios aplinkybės:
3.4.1. Lietuvių kalbos lygio nustatymo egzaminų datos;
3.4.2. Lietuvių kalbos mokėjimo lygio ir (arba) valstybinės kalbos mokėjimo kategorijos nustatymo, egzaminų organizavimo, vykdymo ir apmokėjimo bei pažymėjimo turinio, formos ir išdavimo tvarkos aprašas.
3.5. Paslaugų teikėjas turi peržiūrėti, patikrinti ir, esant poreikiui, koreguoti elektroninėje užduoties atlikimo sistemoje suskaitmenintą Užduotį ir galutinį atspausdintą Užduoties variantą patvirtinti Paslaugų teikėjo parašu per 2 (dvi) darbo dienas nuo jos gavimo. Kartu perduodami galutiniai Užduoties priedai turi būti patvirtinti Paslaugų teikėjo parašu.  

